Проект

**МИНИСТЕРСТВО НА ЗЕМЕДЕЛИЕТО**

**Наредба за изменение и допълнение на Наредба № 105 от 2006 г. за условията и реда за създаване, поддържане, достъп и ползване на интегрираната система за администриране и контрол** (обн. ДВ. бр.82 от 2006г., изм. ДВ. бр.62 от 2007г., ДВ. бр.37 и бр.71 от 2008г., ДВ. бр.18 от 2011г., ДВ. бр.21 и бр.101 от 2012г., ДВ. бр.22 от 2014г., ДВ. бр.16, бр.50 и бр.90 от 2015г., ДВ. бр.8 от 2017г., ДВ. бр.24 от 2018г., ДВ. бр.18 от 2020г. и ДВ. бр.11 и бр.33 от 2021г.)

**§ 1.** Член 1 се изменя така:

„Чл. 1. (1) С тази наредба се уреждат условията и редът за създаване, поддържане, достъп и ползване на:

1. система за регистрация на кандидатите, на заявленията за подпомагане и на заявките и исканията за плащане;

2. система за идентификация на земеделските парцели;

3. система за идентификация и регистрация на животните;

4. интегрирана система за контрол и санкции;

5. интегрирана информационна система (електронна база данни);

6. система за електронни услуги, наричана по-нататък СЕУ;

7. система за мониторинг на площ;

8. система за геопространствени заявления и за заявления въз основа на броя на животните;

10. изискванията към вида и съдържанието на информацията, въвеждана в интегрираната система за администриране и контрол ([ИСАК](https://eumis2020.government.bg/)).

(2) Компонентите на ИСАК по ал. 1 служат за:

1. осигуряване на информация за електронна информационна система, по смисъла на чл. 51, ал. 1 от Закона за подпомагане на земеделските производители (ЗПЗП).

2. събиране и докладване на данни по чл. 134 от Регламент (ЕС) 2021/2115 на Европейския парламент и на Съвета от 2 декември 2021 година за установяване на правила за подпомагане за стратегическите планове, които трябва да бъдат изготвени от държавите членки по линия на общата селскостопанска политика (стратегическите планове по ОСП) и финансирани от Европейския фонд за гарантиране на земеделието (ЕФГЗ) и от Европейския земеделски фонд за развитие на селските райони (ЕЗФРСР) (ОВ, L 435 от 6.12.2021 г.) (Регламент (ЕС) 2021/2115).“.

**§ 2.** Член 2 се изменя така:

„Чл. 2. (1) Системите по чл. 1 се създават и поддържат:

1. по т. 1, 4, 5, 6, 7, и 8 - от Държавен фонд „Земеделие“ (ДФЗ);

2. по т. 2 - от Министерството на земеделието (МЗм);

3. по т. 3 - от Българската агенция по безопасност на храните (БАБХ).

(2) Системите по ал. 1 се изграждат и поддържат въз основа на електронни регистри и геопространствена информация.“.

**§ 3.** В чл. 3 ал. 2 и 3 се изменят така:

„(2) Регистърът на кандидатите за подпомагане се създава въз основа на заявленията за подпомагане и съдържа следните данни за кандидата, неговото стопанство и дейност:

1. за кандидати физически лица:

а) собствено име, презиме и фамилия;

б) ЕГН или ЛНЧ;

в) код по БУЛСТАТ;

г) дата на раждане;

д) пол;

е) данни за контакт (адреси, телефони, електронна поща и т.н.);

ж) IBAN и BIC;

з) роля в системата (земеделски стопанин, преработвател, търговец, организация на производители и др.);

и) дата на регистрация;

к) уникален регистрационен номер в регистъра на кандидатите;

л) други данни, които го идентифицират;

2. за кандидати юридически лица и еднолични търговци:

а) наименование;

б) юридически статус;

в) код по БУЛСТАТ;

г) единен идентификационен код (ЕИК);

д) представител - физическо лице за връзка (управител, лице за контакти и др.);

е) данни за контакт (адреси, телефони, електронна поща и т.н.);

ж) IBAN и BIC;

з) роля в системата (земеделски стопанин, преработвател, търговец, организация на производители и др.);

и) уникален регистрационен номер в регистъра на кандидатите;

к) други данни, които го идентифицират.

3. данни за стопанството за кандидата.

(3) Регистърът на заявленията за подпомагане и на исканията за плащане съдържа следните данни за подадените от кандидата заявления за участие в схемите, мерките и интервенциите за подпомагане:

1. данните по ал. 2, т. 1 или т. 2;

2. схемите, мерките и интервенциите, включени в заявлението.“.

**§ 4.** В чл. 4 се правят следните изменения:

1. В ал. 1:

а) в основния текст думите „Разплащателната агенция“ се заменят с „Държавен фонд „Земеделие“, а думата „заявките“ се заменя с „исканията“;

б) в т. 1 съкращението „РА“ се заменя с „ДФЗ“.

2. В ал. 2 думите „Разплащателната агенция“ се заменят с „Държавен фонд „Земеделие“, а думата „осигуряване“ се заменя с „обезпечаване“.

**§ 5.** В чл. 5 съкращението „РА“ се заменя с „ДФЗ“, а думите „Закона за подпомагане на земеделските производители (ЗПЗП)“ се заменят със „(ЗПЗП).

§ 6. В чл. 6, ал. 1 се правят следните изменения:

1. В т. 1 съкращението „РА“ се заменя с „ДФЗ“.

2. В т. 2 думите „Министерство на земеделието, храните и горите“ се заменят с „Министерство на земеделието“, а „и гори“ се заличават.

 3. Точка 3 се изменя така:

„3. представители на Сметната палата на Република България, специализираното звено по чл. 2в, ал. 1 от ЗПЗП, сертифициращият орган по чл. 28б, ал. 1 от ЗПЗП и представители на Европейската комисия и Европейската сметна палата;“.

4. В т. 4 съкращението „РА“ се заменя с „ДФЗ“, а думите „министъра на земеделието, храните и горите“ се заменят с „министъра на земеделието“.

**§ 7.** В чл. 8 се правят следните изменения и допълнения:

1. В ал. 1:

а) в основния текст след думата „парцели“ се добавя съкращението „(СИЗП)“;

б) в т. 1 думата „поддържане“ се заличава;

в) в т. 2:

аа) букви „б“, „в“ се отменят;

бб) буква „д“ се отменя;

вв) създават се букви „е“, „ж“ и „з“:

„е) елементи определени в стандарта за добро земеделско и екологично състояние № 8 (ДЗЕС № 8) - дървета в група, живи плетове или редици от дървета, синори (полски граници), тераси, отделни дървета;

ж) площи, обект на опазване по стандарта за добро земеделско и екологично състояние № 2 (ДЗЕС № 2), одобрен съгласно чл. 55, ал. 1 от ЗПЗП;

з) площи по чл. 53, ал. 5 от Наредба № 3 от 2023 г. за условията и реда за прилагане на интервенциите под формата на директни плащания, включени в Стратегическия план, за проверките, намаления на плащанията и реда за налагане на административни санкции (обн. ДВ бр. 23 от 2023 г.), наричана по-нататък Наредба № 3 от 2023 г.“.

2. В ал. 2 съкращението „(СИЗП)“ се заличава.

§ **8.** В чл. 9 думите „Министърът на земеделието, храните и горите“ се заменят с „Министърът на земеделието“, а думата „четири“ се заменя с „три“.

**§ 9.** В чл. 10 се правят следните изменения:

1. В ал. 1 думите „Министърът на земеделието, храните и горите“ се заменят с „Министърът на земеделието“.

2. В ал. 2 думите „Министерство на земеделието, храните и горите“ се заменят с „Министерство на земеделието“, а съкращението „РА“ се заменя с „ДФЗ“.

**§ 10.** В чл. 11, ал. 1, т. 2 думите „1 юни“ се заменят с „15 май“.

**§ 11.** В чл. 13 се правят следните изменения и допълнения:

1. В ал. 1 думите „Министерството на земеделието, храните и горите“ се заменят с „Министерството на земеделието“.

2. В ал. 5 се създава ново изречение първо: „Като земеделски тип площи се класифицират тези части от територията на страната, които притежават природни дадености, правещи ги пригодни за извършване на земеделска дейност.“, а досегашните изречения първо и второ стават съответно изречения второ и трето.

3. Създават се нова ал. 6:

„(6) Като неземеделски тип площи се класифицират площите по чл. 55, ал. 1 и ал. 2, т. 1 и 4 от Наредба № 3 от 2023 г.

4. Създава се ал. 7:

(7) Когато е възможно, площта на неземеделските и трайно недопустимите за подпомагане части по ал. 6, в рамките на физическите блокове със земеделско предназначение, се отделят географски във физически блокове. Така определените физически блокове със земеделско предназначение представят максимално допустимата за подпомагане площ по интервенции на площ, освен когато максимално допустимата площ по интервенцията е ограничена като териториален обхват.“.

4. Досегашната ал. 6 става ал. 8.

**§ 12.** Член 14 и 14а се отменят.

**§ 13.** В чл. 15 се правят следните изменения:

1. Алинея 2 се изменя така:

„(2) Цифровите географски и атрибутивни данни за референтни парцели - физически блокове, в това число данните по чл. 8, ал. 1, т. 2, бук. „е“ и „з“, се обновяват ежегодно с цел отразяване на реалното състояние и ползване на площите чрез:

1. дешифриране на актуална ЦОФК, изготвена чрез самолетно или сателитно заснемане и/или;

2. отразяване на резултати и констатации от специализирани теренни проверки на референтни парцели по чл. 33, ал. 4, т. 2 от ЗПЗП и/или;

3. отразяване, след анализ и при съществуваща техническа възможност за това, на резултатите от проверките на място по чл. 37, ал. 3 от ЗПЗП, които предоставят допълнителна, различна и непротиворечива информация спрямо съществуващите към момента данни в СИЗП;

4. данни от системата за геопространствени заявления;

5. данни от системата за мониторинг на площта, когато е приложимо;

6. други източници на ортогонални изображения и цифрови данни за съответната година, до които Министерството на земеделието има достъп и може да използва при липса на информация по т. 1 - 5.“.

2. В ал. 3 навсякъде думите „Министърът на земеделието, храните и горите“ се заменят с „Министърът на земеделието“.

3 В ал. 4 думите „както и на допустимите площи в тях, съгласно наредбата по чл. 40 ЗПЗП“ и „Министерството на земеделието, храните и горите“ се заменят с „Министерството на земеделието“.

4. В ал. 5, т. 1 абревиатурата „МЗХГ“ се заменя с „МЗм“.

5. В ал. 7 думата „нейното“ се заменя с „тяхното“ .

6. В ал. 8 навсякъде абревиатурата „МЗХГ“ се заменя с „МЗм“.

**§ 14.** В чл. 15а, ал. 1 т. 2 се отменя.

**§ 15.** В чл. 16 думите „Специализираните слоеве "Физически блокове" и „Площи, допустими за подпомагане“ се обновяват“ се заменят със „Специализираният слой „Физически блокове“ се обновява“.

**§ 16.** В чл. 16а ал. 5 и 6 се изменят така:

„(5) След приключване на обновяването по чл. 15, ал. 2 Министерството на земеделието предоставя еднократно или на етапи актуализирани данни за слой „Физически блокове“, в това число данните по чл. 8, ал. 1, т. 2, букви „е“ и „з“ за извършване на административни проверки, съгласно чл. 70 от ЗПЗП на подадените заявления за подпомагане.

(6) Въз основа на получените съгласно ал. 5 данни и резултати от извършените административни проверки ДФЗ може да извърши отказ, частично или пълно плащане на площ.“.

**§ 17.** В чл. 16б, ал. 1 думите „министърът на земеделието, храните и горите“ се заменят с „министърът на земеделието“, „проекти на специализирани слоеве "Физически блокове" и "Площи, допустими за подпомагане", която“ се заменят с „проект на специализиран слой "Физически блокове", който“, а „Министерството на земеделието, храните и горите“ се заменят с „Министерството на земеделието“.

**§ 18.** В чл. 16в се правят следните изменения:

1. В ал. 1 думите „проектите на специализирани слоеве "Физически блокове" и "Площи, допустими за подпомагане" се заменят с „проекта на специализирания слой "Физически блокове".

2. В ал. 2 думите „храните и горите“ се заличават.

3. В ал. 3 думите „специализираните слоеве "Физически блокове" и "Площи, допустими за подпомагане", включително парцели - обект на проверка по чл. 37, ал. 3 от ЗПЗП, за съответната кампания, както и такива, за които не са заявени схеми и мерки за подпомагане“ се заменят със „специализираният слой "Физически блокове".

**§ 19.** В чл. 16г се правят следните изменения:

1. В ал. 1 думите „храните и горите“ се заличават и думите „специализирани слоеве "Физически блокове" и "Площи, допустими за подпомагане" се заменят със „специализиран слой "Физически блокове";

2. Алинеи 4 и 5 се изменят така:

„(4) Министърът на земеделието одобрява или изменя със заповед специализирания слой "Физически блокове". Заповедта се обнародва в "Държавен вестник" и се публикува на интернет страниците на Министерството на земеделието и на [Държавен фонд "Земеделие"](http://www.dfz.bg/).

(5) Одобрените от министъра на земеделието окончателни данни за слой "Физически блокове", в това число данните по чл. 8, ал. 1, т. 2, бук. „е“ и „з“, се използват от ДФЗ при извършване на административни проверки съгласно чл. 70 от ЗПЗП.“.

**§ 20.** В чл. 16з се правят следните изменения и допълнения:

1. В ал. 1 думите „министъра на земеделието, храните и горите“ се заменят с „министъра на земеделието“;

2. В ал. 2 думите „Министърът на земеделието, храните и горите“ се заменят с „Министърът на земеделието“;

3. Създава се ал. 6:

„(6) Обхватът на слой „Постоянно затревени площи“ може да бъде променян при постъпване от компетентен орган по служебен път на данни за територии, изискващи промяна в границите.“.

**§ 21.** В чл. 16и се правят следните изменения:

1. В ал. 1 думите „Разплащателна агенция“ се заличават, а „чл. 37“ се заменят с „чл. 70“.

2. В ал. 3 думите „Министърът на земеделието, храните и горите“ се заменят с „Министърът на земеделието“.

**§ 22.** Член 17 се отменя.

**§ 23.** В чл. 18, т. 1 съкращението „РА“ се заменя с „ДФЗ“, а думите „чл. 37“ се заменят с „чл. 70“.

**§ 24.** В чл. 20 се правят следните изменения:

1. В ал. 1:

а) в основния текст думите „информационната система“ се заменят със „СИЗП“;

б) в т. 3 думите „Министерството на земеделието, храните и горите“ се заменят „Министерството на земеделието“.

2 В ал. 2:

а) в основният текст думите „информационната система“ се заменят със „СИЗП“;

б) в т. 1 думите „Министерството на земеделието, храните и горите“ се заменят „Министерството на земеделието“.

в) в т. 3 думите „министъра на земеделието, храните и горите“ се заменят „министъра на земеделието“.

**§ 25.** В чл. 21, т. 1 накрая се добавя „данни за местонахождението на животновъдния обект“.

**§ 26.** В чл. 23 се правят следните изменения:

1. В ал. 1 съкращението „РА“ се заменя с „ДФЗ“.

2. В ал. 2 и 3 думите „Разплащателната агенция“ се заменят с „Държавен фонд “Земеделие”.

**§ 27.** В наименованието на Глава пета. накрая се добавя „И САНКЦИИ“.

**§ 28.** В чл. 24 се правят следните изменения и допълнения:

1. Алинея 2 се изменя така:

„(2) Държавен фонд „Земеделие” извършва административни проверки на подадените заявления и искания, като съпоставя включените в тях данни с данните от системата за регистрация на кандидатите, на заявленията за подпомагане и на исканията за плащане, системата за идентификация на земеделските парцели, системата за идентификация и регистрация на животните, система за мониторинг на площ и система за геопространствени заявления и за заявления въз основа на броя на животните.“.

2. В ал. 3:

а) в т. 4 накрая се добавя „за подпомагане и плащане по всички интервенции“.

б) създава се т. 5:

„5. проверка за спазването на критерии за допустимост, ангажименти и други задължения по съответната интервенция и на условията, при които се предоставя подпомагане, включително на ниво бенефициент.“.

**§ 29.** Член 25 се изменя така:

„Чл. 25. Държавен фонд “Земеделие” въвежда резултатите от проверките на място в интегрираната информационна система.“.

**§ 30.** Член 26 се изменя така:

„Чл. 26. Достъп до данните в интегрираната система за контрол имат:

1. служителите на ДФЗ;

2. служители на Министерството на земеделието ;

3. представители на Сметната палата на Република България, специализираното звено за контрол по чл. 2в, ал. 1 от ЗПЗП, сертифициращият орган по чл. 28б, ал. 1 от ЗПЗП и представители на Европейската комисия и Европейската сметна палата;

4. други лица, определени със закон или със заповед на изпълнителния директор на ДФЗ или на министъра на земеделието.“.

**§ 31.** В чл. 27 се правят следните допълнения:

1. В основния текст след думата „контрол“ се добавя „и санкции“.

2. В т. 1 накрая се добавя „за подпомагане и искания за плащане“.

3. Създават се т. 5 – 8:

„5. за наблюдаване и докладване на данни по чл. 134 от Регламент (ЕС) 2021/2115;

6. при контрола на изискванията на предварителните условия по чл. 55 от ЗПЗП;

7. при контрола за спазването на всички критерии за допустимост, ангажименти и други задължения по съответната интервенция и на условията, при които се предоставя подпомагане, включително на ниво бенефициент;

8. за изпълнение на други функции на ДФЗ.“.

**§ 32.** В чл. 28 се правят следните изменения:

1. Алинея 1 се изменя така:

„(1) Държавен фонд “Земеделие” създава интегрирана информационна система, като обединява данните от системите по чл. 1, регистрите и информацията по чл. 52, ал. 6 - 8 от ЗПЗП.“.

2. В ал. 2, т. 1 съкращението „РА“ се заменя с „ДФЗ“.

**§ 33.** Член 29 се изменя така:

„Чл. 29. (1) Достъп до интегрираната информационна система имат:

1. служителите на ДФЗ;

2. служители на Министерството на земеделието;

3. представители на Сметната палата на Република България, специализираното звено по чл. 2в, ал. 1 от ЗПЗП, сертифициращият орган по чл. 28б, ал. 1 от ЗПЗП и представители на Европейската комисия и Европейската сметна палата;

4. лицата по чл. 36, ал. 4 от ЗПЗП и други лица, определени със закон или със заповед на изпълнителния директор на ДФЗ или на министъра на земеделието .

**§ 34.** В Глава седма СИСТЕМА ЗА ЕЛЕКТРОННИ УСЛУГИ чл. 30-32 се изменят така:

„Чл. 30. (1) Системата за електронни услуги съдържа данни и възможност за:

1. идентификация на лица, площи и животни;

2. визуализация на геопространствени обекти;

3. визуализация на оперативна информация по заявени схеми, мерки и интервенции за подпомагане;

4. връчване на издадени индивидуални административни актове;

5. генериране на общи и специфични електронни документи;

6. подаване на заявления за подпомагане и искания за плащане по интервенциите, включени в Стратегическия план, съгласно чл. 52, ал. 3 от ЗПЗП;

7. осъществяване на комуникация между органите по чл. 52, ал. 1 от ЗПЗП и кандидатите или бенефициентите по отношение на подпомагането.

(2) Системата се използва за:

1. визуализиране на публична информация, свързана със схемите, мерките и интервенциите за подпомагане, администрирани от Държавен фонд „Земеделие“ и Управляващия орган на Стратегическия план за развитието на земеделието и селските райони на Република България за периода 2023 - 2027 г., наричан по-нататък Стратегическия план;

2. визуализиране на индивидуална информация, електронно генериране и подаване на данни и документи, касаещи схеми, мерки и интервенции за подпомагане, администрирани от Държавен фонд „Земеделие“ и Управляващия орган на Стратегическия план;

3. осигуряване на интеграция с други регистри, поддържани от държавни или общински администрации за получаване по служебен път на необходимата информация от съответния първичен регистратор на данни.

Чл. 31. (1) Достъпът до системата е публичен и индивидуален.

(2) Публичният достъп се осъществява без регистрация и дава възможност за извършване на действията по чл. 30, ал. 2, т. 1.

(3) Индивидуалният достъп се осъществява след регистрация и създаване на индивидуален профил на потребител, като предоставя възможност за извършване на действията по чл. 30, ал. 2, т. 2 и 3.

(4) Регистрацията по ал. 3 се потвърждава от потребителя, когато се извършва с неговия личен Квалифициран електронен подпис (КЕП) или от длъжностно лице в Областна дирекция на ДФЗ при лично посещение от потребителя, при липса на КЕП.

Чл. 32. (1) В СЕУ се записват и съхраняват в цифров вид, данни за всяка операция по съответната интервенция от Стратегическия план, необходими за мониторинга, оценката и финансовото управление, включително данни за отделните участници в операциите, и когато е приложимо подаването на заявлението за подпомагане и искането за плащане.

(2) Структурата и съдържанието на информацията, въвеждана по ал. 1, трябва да отговарят на минималните изисквания на Регламент за изпълнение (ЕС) 2022/1475 на Комисията от 6 септември 2022 година за определяне на подробни правила за прилагането на Регламент (ЕС) 2021/2115 на Стратегическия план, на ЗПЗП и на тази наредба.

(3) Между ИСАК и Информационната система за управление и наблюдение на средствата от Европейските фондове при споделено управление (ИСУН) се създават услуги за електронен обмен на информация във връзка подхода "Водено от общностите местно развитие". Обменът на информация между ИСАК и ИСУН се извършва съгласно споразумението по чл. 52, ал. 8 от ЗПЗП.

(4) Държавен фонд „Земеделие“ или Управляващия органи на Стратегическия план не изискват от кандидатите и бенефициентите да предоставят чрез СЕУ или по друг начин документи или копия на документи, информацията от които вече е въведена в ИСАК в структуриран вид.

(6) Органите по ал. 4 се задължават да предоставят на кандидатите и на бенефициентите по Стратегическия план възможност за кандидатстване и отчитане на проекти по електронен път чрез СЕУ и да ги информират по подходящ, разбираем и достъпен начин за това.

**§ 35.** В Глава седма СИСТЕМА ЗА ЕЛЕКТРОННИ УСЛУГИ се създават чл. 33-41:

Чл. 33. (1) Държавен фонд „Земеделие“ или Управляващия орган на Стратегическия план и бенефициентите са длъжни да събират, обработват и предоставят лични данни в и чрез СЕУ само във връзка с воденето на производствата посредством СЕУ и за осигуряването на записване и съхраняване на цифрови данни за всяка операция, необходими за мониторинга, оценката, финансовото управление, включително данни за отделните участници в операциите, когато е приложимо за съответната интервенция, включена в Стратегическия план.

(2) Събраните данни не могат да се използват за цели, различни от посочените в ал. 1, освен с изричното писмено съгласие на лицето, за което се отнасят, или ако това е разрешено със закон.

Чл. 34. При използването на ИСАК всички потребители съобразяват действията си с актуалната към момента на извършване на действието политика за информационна сигурност, както и с процедурите и правилата за информационна сигурност на ИСАК.

Чл. 35. Идентифицирането в системата на представителите на Държавен фонд „Земеделие“, на Управляващия орган на Стратегическия план, на кандидатите и на бенефициентите се осъществява чрез потребителско име и парола и/или чрез квалифициран електронен подпис.

Чл. 36. В системата се поддържа запис на извършените ключови потребителски действия, с регистър на изпратените документи. Записът се поддържа, съхранява и извежда по начин, гарантиращ интегритета, авторството и времето на извършените действия и движението на документите в системата.

Чл. 37. (1) Електронен документ и/или електронно изявление и/или комуникация се считат за получени от Държавен фонд „Земеделие“ или от Управляващия орган на Стратегическия план, кандидат или бенефициент с изпращането му в СЕУ.

(2) Изпращането на електронни документи, изявления и комуникация до кандидатите и бенефициентите, за нуждите на производствата пред Държавен фонд „Земеделие“ или от Управляващия орган на Стратегическия план, се осъществява само посредством СЕУ.

(3) Кандидатите и бенефициентите получават всички електронни документи, изявления и комуникация от Държавен фонд „Земеделие“ или от Управляващия орган на Стратегическия план, свързани с производствата по чл. 52, ал. 1 от ЗПЗП, само посредством СЕУ.

(4) Съобщаването за електронни документи, изявления и комуникация от Държавен фонд „Земеделие“ или от Управляващия орган на Стратегическия план на кандидатите/бенефициентите се осъществява посредством СЕУ.

(5) Индивидуалните административни актове, издадени от изпълнителния директор на Държавен фонд "Земеделие", от оправомощените от него длъжностни лица или от ръководителя на Управляващия орган на Стратегическия план се считат за връчени с изтеглянето на съобщението от СЕУ.

(6) Цялата комуникация, електронни документи и изявления до бенефициентите, различни от посочената в ал. 5 се счита за връчена с изпращането им в СЕУ.

(7) Бенефициентите изпращат отговор, когато такъв се изисква, в срок до 15 дни. Сроковете за отговор започват да текат от деня следващ връчването по ал. 6.

(8) След изтичането на срока за отговор по ал. 7 бенефициентите нямат право да предоставят документи и информация. Предоставените документи и информация след изтичането на срока по ал. 7 или на такива, които не са изрично изискани, се считат за неполучени от органите по чл. 52, ал. 1 от ЗПЗП и не подлежат на разглеждане. Не се разглеждат и документи, които не са изпратени чрез СЕУ.

(9) Комуникацията на бенефициентите с органите по ал. 8 се извършва чрез индивидуалния профил на кандидата.

(10) Съгласието на кандидатите или бенефициентите за приемане на електронни документи, изявления и комуникация и за съобщаване по реда ал. 3-9 се приема за дадено с подаването на заявление за кандидатстване или на искане за плащане в СЕУ.

Чл. 38. Бенефициентът е длъжен да съобщи на Държавен фонд „Земеделие“ или на Управляващия орган на Стратегическия план всички промени, свързани с представителната му власт и с адреса на електронната му поща.

Чл. 39. (1) Проектите на документите по чл. 68, ал. 2 от ЗПЗП се публикуват в СЕУ.

(2) Всички заинтересовани лица подават своите писмени възражения и предложения в срока по чл. 68, ал. 3 от ЗПЗП, посредством СЕУ.

Чл. 40. След тяхното утвърждаване по чл. 68, ал. 5 от ЗПЗП, документите и измененията в тях се публикуват в СЕУ.

Чл. 41. (1) Кандидат в процедура може да иска разяснения по чл. 68, ал. 4 от ЗПЗП посредством СЕУ.

(2) Всички искани разяснения и отговорите по тях по чл. 68, ал. 4 от ЗПЗП се публикуват в СЕУ.“.

**§ 36.** Създава се Глава осма СИСТЕМА ЗА МОНИТОРИНГ НА ПЛОЩТА с чл. 42 - 44:

„Глава осма

СИСТЕМА ЗА МОНИТОРИНГ НА ПЛОЩТА

**Чл. 42.** (1) Системата за мониторинг на площта се прилага на всички заявени за подпомагане парцели, по отношение на интервенции, основаващи се на площ, включващи условия за допустимост, които могат да бъдат обект на мониторинг с помощта на данните от спътниците Сентинел по програмата „Коперник“.

(2) За целите на системата за мониторинг на площта дадено условие за допустимост се счита за подлежащо на мониторинг, когато може да бъде мониторирано чрез данните от спътниците Сентинел по програмата „Коперник“, или с всякакви други данни с поне еквивалентна стойност, съгласно чл. 10 на Регламент за изпълнение (ЕС) 2022/1173 на Комисията от 31 май 2022 година за определяне на правила за прилагането на Регламент (ЕС) 2021/2116 на Европейския парламент и на Съвета по отношение на интегрираната система за администриране и контрол в общата селскостопанска политика (OB L 183/27, 8.7.2022г.) (Регламент за изпълнение (ЕС) 2022/1173).

(3) Системата за мониторинг на площта се прилага съгласно чл. 10 от Регламент за изпълнение (ЕС) 2022/1173 на равнище земеделски парцел..

(4) Държавен фонд „Земеделие“ съобщава на бенефициентите информацията по чл. 10, параграф 8 от Регламент за изпълнение (ЕС) 2022/1173 чрез Системата за електронни услуги по чл. 30, ал. 2, т. 6 от ЗПЗП.

(5) За критериите за монитиране по ал. 2, системата за мониторинг на площта се използва с точност равняваща се на пространствената разделителна способност на спътниците Сентинел по програма „Коперник“.

**Чл. 43.** (1) Системата за мониторинг на площ подлежи на оценка на качеството по чл. 5 от Делегиран регламент (ЕС) 2022/1172 на Комисията от 4 май 2022 година за допълнение на Регламент (ЕС) 2021/2116 на Европейския парламент и на Съвета по отношение на интегрираната система за администриране и контрол в рамките на общата селскостопанска политика и прилагането и изчисляването на административните санкции във връзка с предварителните условия (OB L 183/12, 8.7.2022г.).

(2) Оценката на качеството се извършва чрез проверка на всички условия за допустимост по всички интервенции чрез представителна извадка на случаен принцип от парцели, за които е подадено заявление за подпомагане.

**Чл. 44.** Системата за наблюдаване и докладване на данни по чл. 134 от Регламент (ЕС) 2021/2115 използва наличните в ИСАК данни за заявленията за подпомагане, исканията за плащане, проектни предложения, резултатите от извършените върху тях проверки и плащания от ДФЗ.“.

**§ 37.** Създава се Глава девета СИСТЕМА ЗА ГЕОПРОСТРАНСТВЕНИ ЗАЯВЛЕНИЯ И ЗА ЗАЯВЛЕНИЯ ВЪЗ ОСНОВА НА БРОЯ НА ЖИВОТНИТЕ с чл. 45:

„Глава девета

СИСТЕМА ЗА ГЕОПРОСТРАНСТВЕНИ ЗАЯВЛЕНИЯ И ЗА ЗАЯВЛЕНИЯ ВЪЗ ОСНОВА НА БРОЯ НА ЖИВОТНИТЕ

**Чл. 45** (1) Система за геопространствени заявления и за заявления въз основа на броя на животните се прилага за интервенциите, посочени в чл. 52, ал. 1, т. 1 от ЗПЗП.

(2) За подпомагане по интервенциите по чл. 52, ал. 1, т. 1 от ЗПЗП, свързани с площ се изисква подаване на геопространствено заявление.

(3) За подпомагане по интервенции по чл. 52, ал. 1, т. 1 от ЗПЗП, свързани с животни се изисква подаване на заявление.

(4) Заявленията по ал. 2 и 3 са част от съдържанието на заявлението за подпомагане по чл. 7, ал. 1 от Наредба № 4 от 2023 г. за условията и реда за подаване на заявления за подпомагане по интервенции за подпомагане на площ и за животни (обн., ДВ, бр. 30 от 2023 г.).

(5) Системата по ал. 1, предоставя предварително попълнено заявление, с информация от системите по чл. 1, ал. 1, т. 1 - 3 и т. 7, или от друга система по чл. 30, ал. 2. т. 3 от ЗПЗП.“.

**§ 38.** Създава се Глава десета ПРЕДОСТАВЯНЕ НА БЕЗВЪЗМЕЗДНА ФИНАНСОВА ПОМОЩ ПО ИНТЕРВЕНЦИИТЕ ПО СТРАТЕГИЧЕСКИЯ ПЛАН ЗА РАЗВИТИЕТО НА ЗЕМЕДЕЛИЕТО И СЕЛСКИТЕ РАЙОНИ НА РЕПУБЛИКА БЪЛГАРИЯ ЗА ПЕРИОДА 2023 – 2027 г. с чл. 46 - 54:

„Глава десета

ПРЕДОСТАВЯНЕ НА БЕЗВЪЗМЕЗДНА ФИНАНСОВА ПОМОЩ ПО ИНТЕРВЕНЦИИТЕ ПО СТРАТЕГИЧЕСКИЯ ПЛАН ЗА РАЗВИТИЕТО НА ЗЕМЕДЕЛИЕТО И СЕЛСКИТЕ РАЙОНИ НА РЕПУБЛИКА БЪЛГАРИЯ ЗА ПЕРИОДА 2023 – 2027 Г.

**Чл. 46.** (1) Заявленията за подпомагане и исканията за плащане по интервенциите по чл. 52, ал. 1 от ЗПЗП се подават чрез СЕУ, която е достъпна на интернет адрес <https://seu.dfz.bg>.

**Чл. 47.** Всички открити за кандидатстване процедури, публикуваните за тях документи по чл. 68, ал. 2 от ЗПЗП и разясненията по чл. 68, ал. 4 от ЗПЗП  са видими и за нерегистрирани в СЕУ потребители.

**Чл. 48.** (1) Потребител, регистриран по чл. 31, ал. 3 в СЕУ има право да извършва следните действия:

1. да подаде заявление за подпомагане или искане за плащане;

2. да опише и да приложи към заявлението за подпомагане или искането за плащане всички допълнителни документи;

3. да прикачи в СЕУ оригинални електронни документи или сканирани копия на документи;

4. да подаде искане за изменение или прекратяване на административния договор;

5. да оттегля, изменя или коригира подадено заявление за подпомагане;

6. да оттегля, изменя или коригира подадено искане за плащане;

7. да получава индивидуални административни актове и цялата кореспонденция във връзка с подадено заявление;

8. да осъществява цялата комуникация с органите по чл. 52, ал. 1 от ЗПЗП;

9. да подписва административен договор;

10. да подписва допълнителни споразумения към административен договор.

(2) Потребителите по ал. 1 имат право да упълномощават други регистрирани потребители в СЕУ да извършват действията по ал. 1, като и други действия, предвидени по интервенциите, включени в Стратегически план.

(3) Упълномощителят, чрез индивидуалния си профил, определя пълномощника и обхвата на правата му, включително оттеглянето им, което се потвърждава с КЕП.

(4) Всички действия, извършени чрез профилите в СЕУ по реда на ал. 1 и 2, се считат за валидно волеизявление на бенефициента.

**Чл. 49.** Достоверността и коректното въвеждане на цялата информация и всички данни в заявление за подпомагане или искане за плащане и придружаващите ги документи е отговорност на кандидата или бенефициента.

**Чл. 50.** (1) Заявление за подпомагане или искане за плащане може да бъде подадено само от регистриран потребител, посредством КЕП.

(2) Заявлението за подпомагане или искане за плащане се генерират в СЕУ чрез индивидуалните профили на всеки потребител, от които са създадени.

(3) След попълване на заявлението за подпомагане или искането за плащане, прикачване на всички изискуеми документи и приложения, заявлението или искането се подписват електронно, и за да се счита за подадено, следва да се премине през етап „Подаване“.

(4) С подаването на заявлението за подпомагане или искането за плащане, кандидатът или бенефициентът се съгласява комуникацията по отношение на подпомагането да става единствено посредством СЕУ, в индивидуалния профил, от който е подадено заявлението или искането за плащане.

(5) Съобщенията, получени на електронната поща, посочена от кандидата, не са част от кореспонденцията по повод на и във връзка с подпомагането. Кандидатът е задължен да проверява по своя инициатива профила в СЕУ, чрез който е подадено заявление за подпомагане или искане за плащане, за наличието на съобщения, отправени към него по повод и във връзка с подпомагането с безвъзмездната финансова помощ.

**Чл. 51.** Регистрацията на документите, получавани или изпращани от и в Държавен фонд „Земеделие“ или Управляващия орган на Стратегическия план, във връзка с воденето на производствата по чл. 52, ал. 1 от ЗПЗП, се извършва в официален документен регистър, представляващ база данни в СЕУ.

**Чл. 52.** (1) Системата по чл. 1, ал.1, т. 8 предоставя в индивидуалния профил на кандидата предварителни данни за заявление за подпомагане с информация от системите, по чл. 1, ал. 1, т. 1 - 3 и т. 7, или от друга система по чл. 30, ал. 2. т. 3.

(2) Информацията от попълненото заявление по ал. 1 може да се коригира от кандидата.

(3) Личните данни и структурираната информация, налични в ИСАК се попълват автоматично в заявлението за подпомагане или искането за плащане, като кандидатите, при промяна могат да коригират част от тях,

(4) Системата по чл. 1, ал.1, т. 8 предоставя информация за данните, които могат да бъдат коригирани.

(5) След извършване на корекциите по ал. 1 и 2 и прикачване на всички изискуеми документи и приложения, попълненото заявление се подписва с квалифициран електронен подпис и се преминава през етап „Подаване“.

(6) Достоверността и коректното въвеждане на цялата информация и всички данни в заявление за подпомагане и на придружаващите го документи и приложения е отговорност на кандидата.

**Чл. 53.** (1) Подаденото заявление за подпомагане може да бъде оттеглено чрез ИСАК.

(2) След получаване на съобщение в СЕУ от Държавен фонд „Земеделие“, кандидатът за подпомагане може да измени заявлението по ал. 1. Изменението се извършва чрез индивидуалния профил на кандидата, от който е подадено заявлението за подпомагане.

**Чл. 54.** (1) Електронно заявление за подпомагане може да бъде създадено и попълнено само от регистриран потребител, посредством КЕП.

(2) Заявлението за подпомагане е достъпно в СЕУ чрез индивидуалния профил на всеки потребител.

(3) След попълване на заявлението за подпомагане, прикачване на всички изискуеми документи и приложения и тяхното подписване, за да се считат за подадени, следва да се премине през етап „Подаване“. Подписват се само електронните документи, изисквани в оригинал и заявлението за подпомагане.

(4) Достоверността на електронните копия на документи – приложения към заявлението за кандидатстване, се удостоверява чрез подписването на заявлението посредством СЕУ.

(5) При електронно подадено проектно предложение, в последната секция на заявлението се прикачват всички изискуеми документи и приложения към него, посочени в документите по чл. 68, ал. 2 от ЗПЗП за конкретната процедура или документите и приложенията, посочени в наредбата по чл. 68, ал. 1, т. 2 от същия закон.

(7) С подаване на електронно проектно предложение, кандидатът се съгласява комуникацията по време на оценката да се извършва само посредством СЕУ, в профила от който е подадено предложението.“.

**§ 39.** Създава се Глава единадесета ОТЧИТАНЕ НА РАЗХОДИ, ПОДЛЕЖАЩИ НА ВЪЗСТАНОВЯВАНЕ ПО ИНТЕРВЕНЦИИТЕ ПО ЧЛ. 52, АЛ. 1, Т. 2 И 3 ОТ ЗПЗП с чл. 55:

„Глава единадесета

ОТЧИТАНЕ НА РАЗХОДИ, ПОДЛЕЖАЩИ НА ВЪЗСТАНОВЯВАНЕ ПО ИНТЕРВЕНЦИИТЕ ПО ЧЛ. 52, АЛ. 1, Т. 2 И 3 ОТ ЗПЗП

**Чл. 55.** (1)Всички действия в СЕУ, свързани с изпълнението и отчитането на проекта от страна на бенефициента, се извършват чрез индивидуалния му профил, от който е подадено заявлението за подпомагане, въз основа на електронно искане от бенефициента.

(2) При подаване на искането за плащане бенефициентът получава в индивидуалния си профил предварително попълнени данни за отчитаните разходи, които подлежат на възстановяване по одобрения проект.

(3) След попълване на искането за плащане, прикачване на всички изискуеми документи и приложения и подписване, за да се считат за подадено, следва да се премине през етап „Подаване“.

(4) Искането за плащане се подписва с квалифициран електронен подпис.

(5) Всички действия, извършени чрез профила за достъп в системата се считат за валидно волеизявление на бенефициента.

(6) Цялата комуникация между Държавен фонд „Земеделие“ или Управляващия орган на Стратегическия план и бенефициентите, по отношение искането за плащане се осъществява в СЕУ.“.

**§ 40.** В останалите текстове на наредбата думите „Министерството на земеделието, храните и горите“, „министърът на земеделието, храните и горите“, „министъра на земеделието, храните и горите“ се заменят съответно с „Министерството на земеделието“, „министърът на земеделието“ и „министъра на земеделието“.

**Преходни и Заключителни разпоредби**

**§ 41.** Започналите производства, във връзка с подадените до датата на влизането в сила на тази наредба заявления за подпомагане, се довършват по досегашния ред.

**§ 42.** В Наредба № 3 от 1999 г. за създаване и поддържане на регистър на земеделските стопани (обн., ДВ, бр. [10](https://web6.ciela.net/Document?documentId=-549710334&dbId=0&edition=0) от 1999 г.; изм., бр. [106](https://web6.ciela.net/Document?documentId=-549710334&dbId=0&edition=1) от 2000 г., бр. [99](https://web6.ciela.net/Document?documentId=-549710334&dbId=0&edition=2) от 2001 г., бр. [39](https://web6.ciela.net/Document?documentId=-549710334&dbId=0&edition=3) от 2002 г., бр. [1](https://web6.ciela.net/Document?documentId=-549710334&dbId=0&edition=4) от 2003 г., бр. [20](https://web6.ciela.net/Document?documentId=-549710334&dbId=0&edition=5) от 2005 г., бр. [3](https://web6.ciela.net/Document?documentId=-549710334&dbId=0&edition=6), [23](https://web6.ciela.net/Document?documentId=-549710334&dbId=0&edition=7) и [48](https://web6.ciela.net/Document?documentId=-549710334&dbId=0&edition=8) от 2007 г., бр. [2](https://web6.ciela.net/Document?documentId=-549710334&dbId=0&edition=9) от 2008 г., бр. [3](https://web6.ciela.net/Document?documentId=-549710334&dbId=0&edition=10), [79](https://web6.ciela.net/Document?documentId=-549710334&dbId=0&edition=11) и [89](https://web6.ciela.net/Document?documentId=-549710334&dbId=0&edition=12) от 2011 г., бр. [23](https://web6.ciela.net/Document?documentId=-549710334&dbId=0&edition=13) от 2012 г., бр. [110](https://web6.ciela.net/Document?documentId=-549710334&dbId=0&edition=14) от 2013 г., бр. [22](https://web6.ciela.net/Document?documentId=-549710334&dbId=0&edition=15), [43](https://web6.ciela.net/Document?documentId=-549710334&dbId=0&edition=16) и [63](https://web6.ciela.net/Document?documentId=-549710334&dbId=0&edition=17) от 2014 г., бр. [31](https://web6.ciela.net/Document?documentId=-549710334&dbId=0&edition=18) от 2015 г., бр. [52](https://web6.ciela.net/Document?documentId=-549710334&dbId=0&edition=19) и [105](https://web6.ciela.net/Document?documentId=-549710334&dbId=0&edition=20) от 2016 г., бр. [19](https://web6.ciela.net/Document?documentId=-549710334&dbId=0&edition=21) и [43](https://web6.ciela.net/Document?documentId=-549710334&dbId=0&edition=22) от 2017 г., бр. [17](https://web6.ciela.net/Document?documentId=-549710334&dbId=0&edition=23) от 2018 г., бр. 14 от 2019 г. и бр. 11 от 2021 г.) се правят следните изменения:

1. В чл. 5, ал. 3 думите „чл. 12, ал. 2 от Наредба № 5 от 2009 г. за условията и реда за подаване на заявления по схеми и мерки за директни плащания (ДВ, бр. 22 от 2009 г.)“ се заменят с „чл. 12, ал. 1 от Наредба № 4 от 2023 г. за условията и реда за подаване на заявления за подпомагане по интервенции за подпомагане на площ и за животни (ДВ, бр. 30 от 2023 г.)“

2. В чл. 18:

а) в ал. 1 навсякъде думите „Министерството на земеделието, храните и горите“ се заменят с „Министерството на земеделието“;

б) в ал. 3 думите „Министерството на земеделието, храните и горите“ се заменят с „Министерството на земеделието“;

в) в ал. 4 думите „Министерството на земеделието, храните и горите“ се заменят с „Министерството на земеделието“; а изречение второ се заличава.

г) в ал. 5 думите „Министерството на земеделието, храните и горите“ се заменят с „Министерството на земеделието“;

д) в ал. 7 и 8 думите „Министърът на земеделието, храните и горите“ се заменя с „министърът на земеделието“.

3. Приложение № 1 към чл. 7, ал. 1 и Приложение № 2 към чл. 8, ал. 1 се отменят.

4. В останалите текстове на наредбата думите „Министерството на земеделието, храните и горите“, „министърът на земеделието, храните и горите“ и „министъра на земеделието, храните и горите“ се заменят съответно с „Министерството на земеделието“, „министърът на земеделието“ и „министъра на земеделието“.

**§ 43.** За кампания 2023 г. системата за мониторинг на площ наблюдава:

1. За обработваемите земи :

а) поддържане на обработваема земя, чрез почвена обработка или косене;

б) извършване на селскостопанска дейност по отглеждане на култура.

2. За трайни насаждения - поддържане на трайни насаждения.

3. За постоянно затревени площи

а) поддържане чрез косене;

б) поддържане чрез паша.

4. Наличие на неподходящи за подпомагане площи:

а) наводнени площи

б) храсти и горска растителност

в) опожарени площи

г) площи с постоянен характер.

**§ 44.** Наредбата влиза в сила от деня на обнародването ѝ в „Държавен вестник“, с изключение на §42, т. 3, която влиза в сила от 30 септември 2023 г.

**ЯВОР ГЕЧЕВ**

*Министър на земеделието*